කෙසේ වෙතත්, දරුවන් මුහුණදෙන දුෂ්කරතා අවම කර, විවිධ දුෂ්කරතා මැද ඔන්ලයින් අධ්‍යාපනය ලබාදෙන ගුරුවරුන් ද රට පුරා විසිරී සිටින බව සඳහන් කළ යුතුයි. 2018 වසරේ ශ්‍රී ලංකාවේ හොඳම ගුරුවරයා ලෙස පත්ව, 2019 වසරේ අවංකම රාජ්‍ය සේවකයන් දස දෙනා අතරට ද තේරී පත් වූ, එසේම පසුගිය වසරේ දකුණු ආසියාවේ හොඳම ගුරුවරයා වන පුත්තලම - දළුව ප්‍රදේශයේ දුෂ්කර පාසලක ආචාර්යවරයෙකු වූ අසිත් මුතුකුමාරණ එම අභියෝග ජය ගැනීම පිලිබඳ හිරු ප්‍රවෘත්ති අංශය සමඟ මෙලෙස සංවාදයකට එක්වුණා.